open-index/open-wikipedia-markdown huggingface dataset:
בינצ'ו-טאן

ממוזער| בינצ'ו-טאן / פחם לבן
ממוזער| בינצ'ו-טאן בוער
**בינצ'ו-טאן** (ביפנית: **備長炭**; בכתיב אותיות לטיניות: **Binchō-tan** הנקרא גם **פחם לבן** או **Binchō-zumi**), הוא סוג של פחם עץ המשמש באופן מסורתי במטבח היפני.

## מאפיינים

השימוש בו מתוארך לתקופת אדו, כאשר, בתקופת גנרקו, אומן בשם Bichū-ya Chōzaemon (***') החל לייצר אותו בטנאבה, [[וקאיאמה (מחוז)|וקאיאמה]]. חומר הגלם הטיפוסי המשמש לייצור בינצ'ו-טאן ביפן הוא [[אלון]], במיוחד ה-'''ウバメガシ'''(Quercus phillyreoides), שהוא כעת העץ הרשמי של [[וקאיאמה (מחוז)|מחוז וקאיאמה]]. וקאיאמה ממשיכה להיות יצרנית גדולה של פחם עץ באיכות גבוהה, כאשר העיירה מינבה, בווקאיאמה, מייצרת יותר בינצ'ו-טאן מכל עיר אחרת ביפן. בינצ'ו-טאן המיוצר בווקאיאמה מכונה Kishū binchō-tan (***'), קישו הוא השם הישן של וקאיאמה.

## ייצור
פחם לבן מיוצר על ידי פירוליזה של עץ בכבשן ב-240 מעלות צלזיוס בערך, במשך 120 שעות ולאחר מכן מעלים את הטמפרטורה לסביבות 1000 מעלות צלזיוס. לאחר שהתפחמן, החומר נלקח החוצה ומכוסה בתערובת לחה של אדמה, חול ואפר.

בינצ'ו-טאן הוא סוג של פחם עץ קשה שצורתו דומה לצורה הטבעית של העץ ששימש לייצורו. הוא גם קשה יותר מפחם עץ שחור ומצלצל בצליל מתכתי כאשר מכים בו. בשל המבנה הפיזי שלו, בינצ'ו-טאן מקבל מראה לבנבן ואפילו דמוי-מתכת ומלבד שימושו לבישול, יש לו יתרונות נוספים כמו ספיגת ריחות.

## אחר
לשם השוואה, **[[:ja:オガ炭|אוגה-טאן]]** (בריקט) הוא סוג של לבנת ביומסה (לבני ביומסה הן תחליף דלק ביולוגי העשוי מפסולת ירוקה מתכלה עם פליטות נמוכות יותר של גזי חממה ופחמן דו-חמצני מאשר מקורות דלק מסורתיים) העשויה מנסורת פחם עץ דחוס לצורות שונות עם קצוות זוויתיים, לרוב עם חור במרכז. קיימת תפיסה שגויה נפוצה בקרב מסעדות ושפים שגורמת להם להתייחס *ל*אוגה-טאן כבינצ'ו-טאן.

פעמוני הרוח וכלי הנגינה, הטנקין ("קסילופון פחמי עץ"), מיוצרים מבינצ'ו-טאן.
ממוזער| אוגה-טאן, שהוא סוג של לבנת נסורת פחמי עץ דחוסה שלעיתים קרובות משווק בטעות כבינצ'ו-טאן

## קישורים חיצוניים

* 紀州備長炭—הכנת Kishū Binchōtan מאת Wakayama Pref.
* 炭琴— טנקין ("קסילופון פחמי עץ")
* "פחם מוסיף לחיים הטובים" - מאמר משנת 2001 המציג את היתרונות של פחם שחור ולבן, האחרון כולל בינצ'ו-טאן
## הערות שוליים

קטגוריה:דלק
קטגוריה:פחמן: אלוטרופים
מטבח הרזון

**מטבח הרזון** (בצרפתית: **Cuisine minceur**; מילולית: "בישול הרזיה") הוא סגנון בישול שנוצר על ידי השף הצרפתי מישל גראר.

## מאפיינים

גראר שיחזר גרסאות קלות יותר של מנות נובל קוויזין מסורתיות. מבקרים בני זמנו הודו שגרסאות הרזון של גראר היו טובות יותר והן נותנות פחות תחושת מלאות מהמקוריות של מטבח ה"נובל קוויזין".

## היסטוריה
בשנת 1974 הגיע השף גראר לאז'ני לה-באן  ויחד עם אשתו כריסטין ברתלמי החל לשפץ אתר ספא אותו ניהל ברתלמי והיה בבעלות חותנו של גראר. גראר התחיל לחשוב איך הוא יכול לשכנע את הפריזאים לעשות את הנסיעה של 800 ק"מ לספא ולמסעדה שלו. מכוני הספא נועדו ליתרונות בריאותיים וההמצאה/יצירה שלו - מטבח הרזון - הפכה לדרך ההגיונית לצורת הבישול החדשה דלת קלוריות שלו.

גראר הצהיר שהוא יצר "מטבח הרזייה נהדר" כשעבר לאז'ני ב-1974, אזור שבו חולים עם מחלות מטבוליות השתמשו במעיינות החמים שלו. גראר רצה מטבח מושך יותר מאוכל דיאטטי, אך דל בתוספת שומן, סוכר ומלח, ואמר שהוא "הבין את מידת הייאוש כלפי האוכל" שעמם מתמודדים חולים עם עודף משקל בספא. ב-9 בפברואר 1976 השיטה זכתה לתשומת לב חדשה בעיתונות, כאשר גראר הוצג על שער כתב העת טיים עם הקריקטורה של פניו ועם השורה "חוק הגורמה החדש: להחזיק את החמאה".

## ספרים
* Cuisine Gourmande מאת מישל גראר
* מטבח הרזון הגדול מאת מישל גראר

## קישורים חיצוניים
* אתר מישל גראר
## הערות שוליים

קטגוריה:המטבח הצרפתי
ג'ורדן וולש

**ג'ורדן וולש** (באנגלית: **Jordan Walsh**; נולד ב-3 במרץ 2004) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הסמול פורוורד.

סובל ממחלת אלופציה אוניברסליס, הגורמת לנשירה של כל שיער הגוף.

## קריירת מכללות
וולש נולד בדאלאס שבטקסס. בשנת 2022 השתתף במשחק מקדונלד'ס אול-אמריקן.

בין השנים 2022–2023 למד באוניברסיטת ארקנסו, ושיחק בקבוצת הכדורסל שלה תחת המאמן אריק מוזלמן, ולצידם של שחקני ה-NBA לעתיד אנתוני בלאק, ניק סמית' וריקי קאונסיל. בעונתו היחידה בליגת המכללות העמיד ממוצעים של 7.1 נקודות ו-3.9 ריבאונדים למשחק.

## קריירה מקצועית
וולש נבחר על ידי סקרמנטו קינגס בבחירה ה-38 של דראפט ה-NBA 2023, והועבר בטרייד לבוסטון סלטיקס. בכך היה השחקן השלישי מאוניברסיטת ארקנסו שנבחר באותו הדראפט, אחרי בלאק (בחירה שישית) וסמית' (בחירה 27).

## קישורים חיצוניים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת ארקנסו
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:בחירות דראפט של סקרמנטו קינגס
קטגוריה:אמריקאים שנולדו ב-2004
שולה ליטן

**שולה ליטן** (נולדה ב-1922–2011) הייתה אמנית ישראלית.

## ביוגרפיה
ליטן נולדה וגדלה בפולין. בשנת 1936 עלתה עם משפחתה לארץ. ליטן הייתה אמנית סיבים, עסקה בתחומי האריגה, קליעה, בטיק, ונייר בעבודת יד. חיה ופעלה בקרית טבעון. נפטרה בשנת 2011.

## יצירה
בתחילת דרכה עסקה בתחום הבדים לאפנה ויצרה בדים עבור משכית בטכניקות של צביעת בטיק, והדפס עץ. עבודות מתקופה זאת נמצאות בארכיון הטקסטיל על שם רוז, במכללת שנקר.

בהמשך עברה ליצור עבודות אמנות המבוססות על טכניקות וחומרים טקסטילים כגון: עבודות טלאים, אריגה על נול מסגרת, ועבודות נייר בעבודת יד מסיבי כותנה ונייר מסיבי עץ התות.

עבודותיה הצטיינו בצבעוניות ייחודית ובשילוב גוונים אותם יצרה באמצעות צביעת חוטים, וצביעת בדי משי ששמשו עבור עבודות האפליקציה, ועבודות האריגה. הידע של צביעת הבדים התפתח בשנים בהם יצרה את עבודות הבטיק והתפתחה בהמשך כאשר עברה לצביעת בדי המשי.

מקורות ההשראה של ליטן הם הטבע הישראלי, מצבי רוח, מזג אויר ואמנים כמו וסרלי, אגם, רותקו. ומתנועת הארט נובו.

## השכלה
* 1947, 1950 – ציור, קורסים של התנועה הקיבוצית
* 1953 – ציור, המכון לציור ולמלאכה, סמינר הקיבוצים, אורנים, קריית טבעון,
* 1988 – נייר, סדנת הנייר ע"ש הדוד בוב לסלי, באר שבע
* 1987, 1990 – פילוסופיה של האסתטיקה, לימודי חוץ, אוניברסיטת חיפה ומכללת אורנים

## פרסים
* 1961 – פרס שני לבטיק, התערוכה הבין-לאומית לאמנות שימושית, תל אביב-יפו
* 1993 – יקירת קריית טבעון
* 1999 – פרס ראשון, קרן אליכס דה רוטשילד, ירושלים

## תערוכות
* 1966 – "INTERNATIONALS DUSTHANALWERK" שטוטגרט, גרמניה.
* 1967 – "המחיצות", גלריה משכית, תל אביב.
* 1969 – "INTERNATIONALS DUSTHANALWERK" שטוטגרט, גרמניה.
* 1974 – IN PRAISE OF HANDS", WCC JUBILEE", טורונטו, קנדה.
* 1976 – "עבודה בחוט", מוזיאון ישראל, ירושלים.
* 1982 – תערוכת יחיד, גלריית אלף, תל אביב, ישראל.
* 1984 – "סיבים", מיניאטורות, גלריה אלף (תל אביב), יד לבנים (חולון), גלריה העיר (ירושלים).
* 1991 – תערוכה קבוצתית של אמנים ישראלים של קרן אליס דה רוטשילד, ארמון גאלביאס, ליסבון, פורטוגל
* 1993 – תערוכה קבוצתית, לודג', פולין.
* 1993 – מקרוב ומרחוק: הסימפוזיון הבין-לאומי לאמנות הטקסטיל – חומר ורוח, גלריית קריית האמנים החדשה, קריית טבעון, טבעון.
* 1996 – "פתחים ואור בירושלים", בית האמנים, ירושלים.
* 2000 – "צבעי הנפש", תיאטרון גבעתיים.
* 2002 – "וד"ש לכולם ו/או גלויות מהחופש הגדול", סימגלרי – גלריה לעבודות יד ואומנות הסיב, מגדים.
* 2004 – "גוני הצבע", סימגלרי – גלריה לעבודות יד ואומנות הסיב, מגדים.
* 2004 – "נייר", גלריית האמנים עין הוד.
* 2007 – "פרשתי מחצלת לפני", סימגלרי – גלריה לעבודות יד ואומנות הסיב, מגדים
* 2008 – מלח הארץ – דיוקן ישראלי מלח הארץ – דיוקן ישראלי, מוזיאון וילפריד ישראל לאמנות ולידיעת המזרח, קיבוץ הזורע.

## קישורים חיצוניים
* סיב ושיח | שולה ליטן
* עיצוב בד בטיק על ידי שולה לוטן בהשראת רקמה תימנית
* מרכז המידע לאמנות ישראלית – שולה ליטן
* שולה ליטן ארכיון רוז לאופנה וטקסטיל שנקר 

## הערות שוליים

קטגוריה:ישראליות שנולדו ב-1922
קטגוריה:ישראליות שנפטרו ב-2011
ג'פרי סאקס

**ג'פרי דייוויד סאקס** (באנגלית: **Jeffrey David Sachs**; נולד ב-5 בנובמבר 1954) הוא כלכלן יהודי אמריקאי ומנתח מדיניות ציבורית, פרופסור באוניברסיטת קולומביה, שם ניהל בעבר את מכון כדור הארץ . הוא ידוע בזכות עבודותיו בתחומים של פיתוח בר-קיימא, כלכלת פיתוח, והמאבק נגד העוני העולמי. 

סאקס הוא מנהל המרכז לפיתוח בר קיימא באוניברסיטת קולומביה ונשיא רשת הפתרונות לפיתוח בר קיימא של האו"ם . הוא משמש כמקדם של ה-SDG עבור מזכ"ל האו"ם אנטוניו גוטרש בנושא יעדים לפיתוח בר קיימא (SDGs), קבוצה של 17 יעדים גלובליים שאומצו בפגישת פסגה של האו"ם בספטמבר 2015.

בשנים 2001–2018 שימש סאקס כיועץ מיוחד למזכ"ל האו"ם, ושימש באותו תפקיד תחת מזכ"ל האו"ם הקודם באן קי-מון, ולפני 2016 בתפקיד מייעץ דומה הקשור ליעדי הפיתוח של המילניום (MDG) המוקדמים יותר. שמונה יעדים להפחתת עוני קיצוני, רעב ומחלות עד 2015. בהקשר למטרות ה-MDG, הוא מונה לראשונה ליועץ מיוחד למזכ"ל האו"ם בשנת 2002 במהלך כהונתו של קופי אנאן.

סאקס הוא מייסד שותף ואסטרטג ראשי של Millennium Promise Alliance, ארגון ללא מטרות רווח המוקדש להפסקת העוני והרעב הקיצוניים . בשנים 2002–2006 היה מנהל העבודה של פרויקט המילניום של האומות המאוחדות על מדדי ה-MDG. הוא עורך משותף של דו"ח האושר העולמי עם ג'ון פ. הליוול  וריצ'רד ליארד. בשנת 2010 התמנה לאחראי בוועדת הפס הרחב לפיתוח בר קיימא, שמטרתה המוצהרת היא להגביר את החשיבות של אינטרנט בפס רחב במדיניות בינלאומית. סאקס כתב מספר ספרי עיון וזכה במספר פרסים. הוא ספג ביקורת בשל דעותיו בנושאי כלכלה, על מקורו של COVID-19, כמו גם על הפלישה הרוסית לאוקראינה. 

## עמדות מדיניות ומעורבות בדיון הציבורי
בשנים האחרונות הביע פרופ' ג'פרי סאקס ביקורת חריפה כלפי מדיניות החוץ של ארצות הברית ומדינת ישראל, במיוחד בנוגע למעורבותן במזרח התיכון.

בפורום הדיפלומטיה של אנטליה בשנת 2025, טען סאקס כי המלחמה בסוריה לא הייתה תוצאה של סכסוך פנימי בלבד, אלא נבעה ממדיניות יזומה של ארצות הברית וישראל להפלת משטרו של בשאר אל-אסד. הוא הדגיש את תפקידה של תוכנית "טימבר סיקמור" ("Timber Sycamore") של ה-CIA אשר סיפקה נשק ואימונים למורדים סוריים, וטען כי תוכנית זו תרמה להחרפת הסכסוך ולהתחזקותם של ארגונים קיצוניים באזור.

בנוגע לישראל, סאקס פרסם מאמרים שבהם הביע דאגה עמוקה מהמדיניות הישראלית כלפי הפלסטינים. במאמרו, "Saving Israel by Ending Its War in Gaza" שפורסם בינואר 2024, טען כי המשך הלחימה בעזה פוגע בלגיטימציה הבינלאומית של ישראל ומסכן את עתידה. הוא קרא להפסקת המלחמה ולקידום פתרון שתי המדינות כדרך להשגת שלום וביטחון.

במאמר נוסף, "Israel's Ideology of Genocide Must Be Confronted and Stopped", שפורסם בספטמבר 2024, האשים את הנהגת ישראל בקידום אידאולוגיה דתית קיצונית המובילה לאלימות כלפי הפלסטינים. הוא טען כי גישה זו מסכנת את מעמדה הבינלאומי של ישראל ואת ערכיה הדמוקרטיים.

סאקס, יהודי בעצמו, מדגיש את חשיבות ההבחנה בין ביקורת על מדיניות ממשלתית לבין אנטישמיות. הוא טוען כי השימוש בהאשמות אנטישמיות כדי להשתיק ביקורת לגיטימית פוגע בשיח הציבורי ובמאבק למען צדק ושלום.

## קישורים חיצוניים

* 
* 
* 

## הערות שוליים

קטגוריה:כלכלנים אמריקאים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קולומביה
קטגוריה:אמריקאים שנולדו ב-1954
מיקה משה (אלבום)

**מיקה משה** הוא אלבום הבכורה של הזמרת-יוצרת הישראלית מיקה משה אשר יצא לאור ב-10 במרץ 2024.

## רקע
האלבום היה מוכן לצאת לאור עוד בסוף 2023 אך בעקבות פרוץ מלחמת חרבות ברזל נדחתה יציאתו לאור. ב-3 במרץ 2024 חשפה הזמרת-יוצרת הישראלית מיקה משה על השקת אלבום הבכורה שלה ב-10 במרץ. ב-7 במרץ חשפה מיקה את רשימת שמונה רצועות האלבום תוך שהיא מוסיפה את המשפט "8 שירים, 4 שנים", ולאחר יציאת האלבום הרחיבה:

## שירים
באלבום נכללו שמונה שירים, חלקם בוצעו כבר על ידי מיקה וחלקם יצאו לאור יחד עם האלבום: הרצועה הראשונה, "חזקה יותר" בוצעה לראשונה על ידי מיקה בתוכנית "הכוכב הבא" ויצאה לאור בתור סינגל ב-15 בפברואר 2023. השיר "מה אתה מבקש" יצא לאור ב-10 ביוני 2021, "את לא אמיתית" יצא ב-11 ביולי 2022, "ומה איתך" יצא ב-8 במאי 2023 לזכר שלושה מחבריה שנהרגו בתאונת דרכים. על השיר "הכל לטובה" אמרה כי זהו "השיר שאני הכי מחוברת אליו באלבום".

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי חברת הליקון
PokerGO

**PokerGO** היא חברה אמריקאית שהוקמה בשנת 2017 כאתר שירותי Over the Top של תוכני פוקר, על ידי חברת האם Poker Central, שבבעלות קארי כץ וג'ואי קקטאי. בנוסף להפקה ושידור, PokerGO מארגנת טורנירי פוקר ובראשם סבב PGT.

## שירותי הזרמה תוכן ווידאו על פי דרישה
PokerGO בעלת זכויות השידור של סבבי פוקר שונים, ובהם אליפות העולם בפוקר, PGT, U.S. Poker Open ו-Poker Masters. בנוסף לשידורים חיים, החברה מפיקה לעיתים תוכניות לשידורי קטעים נבחרים מתוך הטורנירים, ומאפשרת צפייה בטורנירי עבר.

החברה מפיקה ומשדרת תוכניות משחקי כסף כ-High Stakes Poker, Poker After Dark ו-No Gamble, No Future.

בנוסף, ישנן הפקות מקור של תוכניות והסכתים כ-Game of Gold, Real Talk ו-Dead Money.

רוב התכנים משודרים באתר החברה, אך לעיתים משודרים בצורה חלקית או מלאה בערוצי היוטיוב וה-Twitch.tv שלהם.

## קישורים חיצוניים
* 

## הערות שוליים

קטגוריה:פוקר
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2017
קטגוריה:חברות אמריקאיות
קטגוריה:שירותי הזרמת טלוויזיה באינטרנט
קזוריקי

שמאל|ממוזער| Katsuobushi kezuriki, עם הכיסוי להב שלו שהוסר ועם מגירת איסוף פתוחה
**קזוריקי**, בשם מלא **Katsuobushi kezuriki** (ביפנית: **鰹節削り器**;**かつおぶしけずりき**) הוא כלי מטבח יפני מסורתי, בדומה למקצועה או למנדולינה. הוא משמש לפריסת Katsuobushi (טונה מבושלת, מעושנת ומותססת), כלומר בלוקים מיובשים של אטונס שחור קווים (Katsuo).

## מאפיינים

המכשיר וההטכניקה משמשים להכנת מרכיב בישול באמצעות משיכה ודחיפה (כמו פריסה) של גוש Katsuobushi על פני הלהב במכשיר קזוריקי בתנועה קדימה ואחורה. השבבים המתקבלים נלכדים במגירת עץ בתחתית המכשיר ונשלפים על ידי פתיחת וריקון של המגירה. לאחר מכן השבבים הממוינים גס לשני גדלים לשימושים שונים.

השבבים הם מרכיב עיקרי של המטבח היפני. שבבים גדולים ועבים יותר, הנקראים Kezurikatsuo, מבושלים עם קומבו (מין אצה) להכנת דאשי. שבבים קטנים ודקים יותר, הנקראים Hanakatsuo, משמשים כחומר טעם וכתוספת למאכלים יפניים רבים, כמו Okonomiyaki (טפניאקי יפני).

כיום, משקי בית יפניים רבים אינם משתמשים יותר ב-Katsuobushi kezuriki, אלא בוחרים לקנות חבילות של Hanakatsuo או Kezurikikatsuo בסופרמרקטים שכבר פרוסים/מפוררים.

## לקריאה נוספת
* מנדולינה
* אורושיגאנה (Oroshigane), קטגוריית הפומפייה המשמשת בבישול יפני

## קישורים חיצוניים

## הערות שוליים

קטגוריה:מילים וביטויים ביפנית
קטגוריה:המטבח היפני
קטגוריה:כלי בישול
דסיפרמין

**דסיפרמין** (באנגלית: **Desipramine**), הנמכר בין היתר תחת השמות: נורפראמין (Norpramine) ודפרקסאן (Deprexan). הוא תרופה ממשפחת נוגדי דיכאון טריציקליים (TCA) ומשמש לטיפול בדיכאון.

דסיפרמין פועל כמעכב קליטה חוזרת של נוראדרנלין בצורה סלקטיבית יחסית, אם כי יש לו גם פעילויות אחרות, כגון עיכוב חלש של ספיגה חוזרת של סרוטונין, חסימת α1, פעילות אנטיהיסטמין, ופעילות אנטיכולינרגי. התרופה אינה נחשבת לטיפול קו ראשון בדיכאון מאז כניסתן של תרופות נוגדת דיכאון מסוג מעכבי קליטה חוזרת בררניים של סרוטונין (SSRI), שיש להן פחות תופעות לוואי והן בטוחות יותר במינון יתר.

## שימוש רפואי
דסיפרמין משמש בעיקר לטיפול בדיכאון. בנוסף התרופה עשויה להיות שימושית גם לטיפול בסימפטומים של הפרעת קשב וריכוז (ADHD). העדות לתועלת היא רק בטווח הקצר, ועם חששות לתופעות לוואי התועלת הכוללת שלה אינה ברורה. דיספרמין במינונים נמוכים מאוד משמש גם כדי לסייע בהפחתת הכאב הקשור לדיספפסיה תפקודית, ובנוסף ישנן מעט עדויות ליעילות, בטיפול בתלות בקוקאין. כמו כן, העדויות ליעילות בטיפול בכאב נוירופטי נמוך אף הוא.

## מנגנון פעולה
דסיפרמין הוא נוגד דיכאון טרי ציקלי (TCA), ובעיקר גורם לעיכוב הקליטה החוזרת של המוליכים העצביים נוראפינפרין ובמידה מופחתת גם של סרוטונין. דסיפרמין מעלה את רמות המוליכים העצביים הללו במסלולים הקשורים לאיזון מצב רוח במוח, מה שיכול להוביל להקלה בסימפטומים של דיכאון. בנוסף, לדספירמין יכולת לחסום רצפטורים אלפא אדרנרגיים, רצפטורים היסטמינרגיים, מה שעשוי לתרום להשפעות התרפויטיות שלו.

## תופעות לוואי
לתרופה תופעות לוואישונות הכוללות כאב ראש, בחילה, עייפות, סחרחורת, פה יבש, עצבנות, עצירות, טשטוש ראיה, אצירת שתן, קושי להירדם, תיאבון מוגבר, עלייה במשקל.

## קישורים חיצוניים

## הערות שוליים

קטגוריה:תרופות נוגדות דיכאון
קטגוריה:NRI
קטגוריה:תרופות לפי א'-ב'
מיקה משה

**מיקה משה** (נולדה ב-26 ביוני 2007) היא זמרת-יוצרת ישראלית.

## ביוגרפיה
נולדה ב-26 ביוני 2007 בקיבוץ כפר בלום והיא הבת השנייה של מעיין וארז משה. למדה בבית ספר התיכון "עמק החולה".

בשנת 2020 השתתפה בתוכנית המציאות "בית ספר למוזיקה" והעפילה למקום השלישי. באותה שנה הוציאה את סינגל הבכורה שלה, "יש לך אותך", יחד עם הזמרת מירי מסיקה אותה הכירה במהלך "בית ספר למוזיקה".

ב-28 בדצמבר 2020 הוציאה את השיר השני שלה, "רעידת אדמה", ב-10 ביוני 2021 הוציאה את השיר "מה אתה מבקש", ב-20 בדצמבר 2021 הוציאה את "רואים על הפנים". ב-11 ביולי 2022 הוציאה את "את לא אמיתית", ב-15 בפברואר 2023 הוציאה את "את חזקה יותר", וב-8 במאי 2023 הוציאה את הסינגל "ומה איתך?" לזכר שלושה מחבריה שנהרגו בתאונת דרכים.

בין נובמבר 2023 לפברואר 2024 השתתפה בתוכנית המציאות "הכוכב הבא" והעפילה למקום השלישי. ב-10 במרץ 2024 הוציאה לאור את אלבום הבכורה שלה, "מיקה משה", באותה השנה הופיעה בטקס פרס ישראל.

## משפחתה וחיים אישיים
אביה ארז שימש כרוז של קבוצת כדורסל, סמנכ"ל שיווק בחברת "תאי וילאג" ובהמשך מנכ"ל מלון גליליון. ארז הוא בן לאב ממוצא עיראקי ואם ממוצא תוניסאי ולקח חלק בלחימה ברצועת עזה במלחמת חרבות ברזל כחלק משירות המילואים בישראל. אמה של מיקה, בת לילידת לוס אנג'לס ולאב ממוצא לטבי, שימשה כמנהלת מכירות בחברת "גלקון", אך ב-2020 עזבה את עבודתה כדי ללוות ולתמוך בקריירה של מיקה.

משה מנגנת בגיטרה. היא אחות לינאי הגדול ממנה בשנתיים, ולאחותה שהם אשר נולדה ב-2014. עם פרוץ מלחמת חרבות ברזל פונו מיקה ומשפחתה מביתם בכפר בלום. שם הם התגוררו מאז 2010. 

בדצמבר 2024 פורסם כי היא בזוגיות עם הכדורגלן ניב יהושע.

ב-20 באוגוסט 2025 התגייסה ללהקה צבאית בצה"ל.

## דיסקוגרפיה
### אלבומי אולפן
* 2024: מיקה משה

## קישורים חיצוניים

## הערות שוליים

קטגוריה:זמרות ישראליות
קטגוריה:משתתפי בית ספר למוסיקה (תוכנית טלוויזיה)
קטגוריה:מתמודדות הכוכב הבא
קטגוריה:זמרות השרות בעברית
קטגוריה:בוגרי בית החינוך המשותף עמק החולה
קטגוריה:ישראליות שנולדו ב-2007
לריסה פסחוביץ'

**לריסה קוסורוקובה-פסחוביץ**' (ברוסית: **Лариса Косорукова-Песяхович** באנגלית: **Pessakhovitch Larissa**, נולדה ב-30 במאי 1973) היא ספורטאית ישראלית ילידת רוסיה החותרת בסירת ספרינט קיאק, שהתחרתה מאמצע שנות ה-90 עד אמצע שנות ה-2000 (כעשור) באליפויות עולם בספורט זה. היא זכתה בשלוש מדליות ארד באליפות העולם בספרינט קיאק של ICF , בשנת 1995 תחת דגל רוסיה (בקיאק K-2 זוגי ל-2 חותרים) 200 מטרים, בשם נעוריה קוסורוקובה, ב־1998 תחת דגל רוסיה (בקיאק מסוג K-4 עם 4 חותרים) מטרים 200, בשמה לאחר הנישואין פסחוביץ. בשנת 1997 מדליית ארד, תחת דגל רוסיה (בקיאק מסוג K-4 עם 4 חותרים) מטרים 200 באליפות אירופה בקיאק וקאנו שהתקיימה בסביליה, ספרד. בשנת 2002 תחת דגל ישראל (בקיאק K-2 זוגי ל-2 חותרים) 1000 מטרים, בשמה לאחר הנישואין פסחוביץ' יחד עם עדי גפני.

## תחרויות אחרות
פסחוביץ' גם התחרתה בשלוש אולימפיאדות קיץ. בתחרות תחת דגל רוסיה במשחקים באטלנטה 1996, היא סיימה במקום השביעי בסירת K-2 ל־500 מטרים ובמקום השמיני במרוץ בסירת K-2 למרחק 500 מטרים. באולימפיאדת סידני (2000) בסידני, פסחוביץ' התמודדה תחת דגל ישראל במקצה קיאק מסוג K-2 למרחק 500 מטרים, אך הודחה בחצי הגמר. היא סיימה את הקריירה האולימפית שלה באולימפיאדת אתונה (2004) בציון הכללי הטוב ביותר שלה במקום השישי בקיאק לחותר יחיד, מסוג K-1 למרחק 500 מטרים .

## ילדות ומשפחה
לריסה קוסורוקובה, נולדה ב-30 במאי 1973 בעיר נאברז'ניה צ'לני. היא החלה לחתור בבית הספר לספורט בשם נוער-2, בבריכות בוריסוב, בהדרכתה של המאמנת מריה אלכסייבנה סטפנובה.בגיל חמש עשרה (1988) היא נכנסה לבית הספר של העתודה האולימפית במוסקבה, שם התאמנה בהדרכתו של המאמן יורי ולדימירוביץ' רודיונוב. משנת 1994 התאמנה בהדרכתו של המאמן המוערך ולרי פסחוביץ', והייתה חברה במועדון הספורט של חיל האוויר צסק"א. ב-1991, באליפות העולם לנוער, היא זכתה פעמיים במקום הראשון בקיאק K-2 ובקיאק K-4. בגיל 19 הצטרפה לנבחרת רוסיה הלאומית לשיט קיאקים, איתה זכתה בשנת 1993, במדליית זהב באליפות רוסיה בתחרות לקיאקים מדגם K-4 למרחק של 500 מטרים. בשנת 1994, היא הפכה לאלופת רוסיה בקיאקים מסוג K-4 ל-200 ול-500 מטרים, בשנת 1995 היא חזרה על ההישגים משנת 1994. לאחר שנכנסה לסגל האולימפי של נבחרת רוסיה, השתתפה באליפות העולם בדיסבורג, גרמניה.

פסחוביץ' עלתה לישראל בשנת 1999, לאחר אליפות העולם בספרינט קיאק של ICF שהתקיימה ב-1998 בסגד, הונגריה. בארץ היא התאמנה באיגוד הפועל.

החל מיולי 2014 פסחוביץ' מאמנת חתירה בקיאק במרכז הספורט "KRYLATSKOE" במוסקבה.

## קישורים חיצוניים
* 
* 
* 
* 
* 

## הערות שוליים

קטגוריה:קיאקיסטים אולימפיים ישראלים
קטגוריה:ספורטאיות אולימפיות ישראליות
קטגוריה:קיאקיסטיות
קטגוריה:משתתפות ישראליות באולימפיאדת אתונה (2004)
קטגוריה:משתתפות ישראליות באולימפיאדת סידני (2000)
קטגוריה:חותרי קאנו/קיאק באולימפיאדת אתונה (2004)
קטגוריה:חותרי קאנו/קיאק באולימפיאדת סידני (2000)
קטגוריה:חותרי קאנו/קיאק באולימפיאדת אטלנטה (1996)
קטגוריה:ישראלים ילידי ברית המועצות
קטגוריה:רוסים שנולדו ב-1973
קטגוריה:ישראליות שנולדו ב-1973
קטגוריה:ישראלים שנולדו ב-1973
ג'נטלמן במוסקבה (סדרת טלוויזיה)

**ג'נטלמן במוסקבה** (באנגלית: **A Gentleman in Moscow**) היא סדרת דרמה בריטית בבימויו של טום הארפר ובכיכובם של יואן מקגרגור ומרי אליזבת ווינסטד. הסדרה מבוססת על ספר מצליח באותו שם והופקה עבור שירות הסטרימינג Paramount+ ורשת Showtime האמריקאית.

## תקציר העלילה
הרוזן אלכסנדר איליץ' רוסטוב מבלה עשרות שנים במאסר בחדר מלון בעליית הגג לאחר המהפכה הרוסית, לאחר שנידון למעצר בית במלון מטרופול מוסקבה על ידי בית דין בולשביקי.

## שחקנים ודמויות
*יואן מקגרגור – הרוזן אלכסנדר רוסטוב
*מרי אליזבת ווינסטד – אנה אורבאנובה
*ליאה הרווי – מרינה סמארובה
*ג'וני האריס – אוסיפ גלבניקוב
*פול רדי – הנסיך ניקולאי פטרוב
*אלכסה גודול – נינה קוליקובה
*ג'ון הפרנאן – הבישוף לפלבסקי
*ליס סאלם – אנדריי דוראס
*פהינטי באלוגון – מיכאיל מינדיץ'
*ביורן הלינור הראלדסון – אמילי ז'וקובסקי
*די אהלוואליה – אאודריוס
*אנסטסיה היל – אולגה

## הפקה
בתחילה היה קנת בראנה אמור לביים ולככב, אך הוא הוחלף ביואן מקגרגור. הצילומים נערכו בכיכר ויקטוריה מחוץ לבולטון, בפרוורי מנצ'סטר, אנגליה. הם החלו ב-27 בפברואר 2023 ונמשכו עד מרץ, ולאחר מכן חודשו באפריל 2023 והושלמו ביוני 2023. נערכו צילומים גם בליברפול ובמערב יורקשייר ובלידס. הסדרה הופצה בתחילת 2024 בשירות הסטרימינג Paramount+ וברשת Showtime.

## פרסים ומועמדויות

## קישורים חיצוניים
* 

## הערות שוליים

קטגוריה:ברית המועצות בתרבות
קטגוריה:הקומוניזם בתרבות ובאמנות
קטגוריה:סרטים בריטיים מבוססי ספרים
קטגוריה:תוכניות טלוויזיה שמתרחשות במוסקבה
קטגוריה:תוכניות טלוויזיה שמתרחשות ברוסיה
קטגוריה:שואוטיים
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה בריטיות
הרוזן ממונטה כריסטו (סרט, 2024)

**הרוזן ממונטה כריסטו** (בצרפתית: **Le Comte de Monte-Cristo**) הוא סרט הרפתקאות-פעולה צרפתי שנכתב ובוים על ידי מתייה דלפורט ואלכסנדר דה לה פטלייר על בסיס רומן באותו השם מאת אלכסנדר דיומא האב.

הסרט עלה לאקרנים ב-28 ביוני 2024.

## רקע עלילתי

אדמונד דאנטס הוא מלח צעיר בן 19 ובן העיר מרסיי, העומד להינשא לאהובתו הקטלאנית, מרסדס הררה, ולהתמנות לרב-חובל של ספינת סוחר. בשל הצלחותיו, נבגד אדמונד על ידי חבריו הקנאים ולאחר שהוא מופלל על ידם כבונפרטיסט הזומם את שיבת נפוליאון בונפרטה לשלטון, הוא נשלח למאסר עולם במצודת איף. לאחר 14 שנים, מצליח אדמונד להימלט ובאמצעות אוצר שהוחבא באי מונטקריסטו שב, שב אדמונד למרסיי כרוזן רב-מעלה במטרה לנקום באלו שהפלילו אותו.

## צוות השחקנים
*  – **אדמונד דאנטס**
*  – **מרסדס הררה**
*  – **ז'ראר דה וילפור**
*  – **היידי**
* 
* בסטיאן בויון
* פטריק מיל
* וסילי שניידר
* ז'וליאן דה סנט ז'אן

## הפקה
### פיתוח
בנובמבר 2020, נמסר לראשונה על כתיבתו ופיתוחו של עיבוד קולנועי על בסיס הרומן "הרוזן ממונטה כריסטו" מאת אלכסנדר דיומא האב על ידי מתייה דלפורט ואלכסנדר דה לה פטלייר, שכבר עיבדו בעבר את דואולוגיית הסרטים "ד'ארטניאן" ו"מיליידי" על בסיס הרומן "שלושת המוסקטרים" – גם הוא מאת דיומא האב. ב-9 בפברואר 2023, נמסר רשמית על פיתוחו של הסרט, לצד ההכרזה על ליהוקו של  לתפקיד הראשי. עוד נמסר כי את הסרט יפיקו "Pathé Films" ו-"Chapter 2", בשיתוף פעולה עם החברות "M6 Films" ו-"Fargo Films".
### כתיבה
בדצמבר 2023, חשפו דלפורט ודה לה פטלייר כי החלו לכתוב את התסריט רק לאחר שהשיגו את הסכמתו של ניני לגלם את הדמות, באומרם כי  בנוסף, תיארו דלפורט ודה לה פטלייר את הרומן המקורי כ"מיתוס אמיתי המאפשר לך לחצות בין סוגות קולנועיות" בעוד שארדאבן סאפיי, נשיא חברת ההפקות "פאתה", הקביל בין דמותו של הרוזן ממונטה כריסטו לגיבורי העל הנוכחיים באומרו כי .
### ליהוק
ב-9 בפברואר 2023, נמסר על ליהוקו של  לגילום דמותו של אדמונד דאנטס. ביולי 2023, נמסר על ליהוקם של , , , , בסטיאן בויון, פטריק מיל, וסילי שניידר וז'וליאן דה סנט ז'אן.
### צילומים
צילומי הסרט התקיימו בין 24 ביולי 2023 ל-21 בנובמבר 2023, במשך 76 ימים, בצרפת (ברחובות פריז, אוקסיטניה ופרובאנס-אלפ-קוט ד'אזור) וכן בבלגיה, מלטה וקפריסין.

## הפצה
הסרט עלה לאקרנים בבתי הקולנוע בצרפת ב-28 ביוני 2024.

במקור, נמסר כי הסרט יעלה לאקרנים ב-23 באוקטובר 2024, ולאחר מכן, נמסר על דחייתו ל-11 בדצמבר 2024, ול-17 בדצמבר 2025.

## קישורים חיצוניים

## הערות שוליים

קטגוריה:סרטים צרפתיים משנת 2024
קטגוריה:סרטי דרמה צרפתיים
קטגוריה:סרטי הרפתקאות
קטגוריה:סרטים מבוססי ספרים
קטגוריה:סרטים על נקמה
לחם בירה

ממוזער|300px|לחם בירה לאחר אפייה

**לחם בירה** (באנגלית: **Beer bread**) הוא כל לחם הכולל בירה בתערובת הבצק.

## מאפיינים

לא כל בירה תתרום להתפחה של הבצק בתהליך האפייה - תלוי באיזו בירה משתמשים. לפיכך, לחמי בירה נעים מכיכרות כבדות ועד ללחמים ולחמניות קלים להם הוספו שמרים. הטעם של לחם בירה מוגבר לפעמים עם טעמים אחרים, כגון גבינה או עשבי תיבול.

## תיאור
לחם בירה יכול להיות לחם פשוט מהיר או לחם שמרים בטעם בירה. לבירה וללחם יש תהליך יצירה משותף: שמרים שמשמשים להפיכת סוכרים לפחמן דו-חמצני ואתנול. במקרה של לחם, אחוז גדול מהאלכוהול מתאדה בתהליך האפייה.

ניתן להכין לחם בירה פשוט עם קמח, בירה וסוכר. כמה סוגי בירות מבוקבקים - במיוחד בירות מבשלת בוטיק - עשויות להיות בכוונה כאילו רדומות, אבל משקעי שמרים חיים נמצאים בתחתית הבקבוק. עם זאת, בבירות רבות בשוק העצום של הבירות יש סינון של השמרים החיים. ללא התפחה מספקת מהבירה, כיכר לחם בירה תהיה צפופה וכבדה למדי, אלא אם מוסיפים חומר התפחה נוסף (למשל, סודה לשתייה, אבקת אפייה, שמרי אפייה וסוכר, סטארטר מחמצת או שמרי בר מתורבתים מהסביבה). ניתן להשתמש בקמח תופח מכיוון שהוא תערובת של קמח וחומר התפחה. ניתן לרכוש תערובות לחם בירה ארוזות מראש, עם החומרים היבשים וחומרי התפחה (שמרים) שכבר כלולים.

ניתן להכין סגנונות שונים של לחם בירה באמצעות בירות שונות; למשל, בירה סטאוט או כהה תיתן לחם כהה יותר עם טעם בולט יותר. שימוש בבירה מתובלת, או שמוסיפים לה טעם, ייצור לחם בטעם דומה, אך פחות עז מהבירה.

ניתן להשתמש בכל מספר של חומרי טעם וריח נוספים כדי לשפר את הטעם של לחם בירה. הם כוללים צ'דר ושמיר, עגבניות מיובשות ועשבי תיבול, שום ופטה וכו', שנוספו לתערובת החומרים היבשים. שיקול אחד חשוב בבחירת הטעמים הוא שאם לחם הבירה לא נאכל מיד, חשוב שהטעמים ישתפרו עם האחסון.

## לקריאה נוספת
* בלילת בירה, ציפוי למזון מטוגן המשתמש בבירה
* לחם מהיר
* לחם וינה, לחם שפותח משמרי בירה
* מרק בירה

## קישורים חיצוניים

* רשת מזון - מתכון ללחם בירה
* יולונג - איך מכינים לחם בירה
* Throwdown Kitchen - איך להכין לחם בירה

קטגוריה:לחם
קטגוריה:בירה
ההצתה העצמית של ארון בושנל

ב-25 בפברואר 2024, **ארון בושנל**, חייל בן 25 אשר ששירת בחיל האוויר של ארצות הברית, מת לאחר שהצית את עצמו מחוץ לשערי שגרירות ישראל בוושינגטון. את ההצתה ביצע בסטרימינג בשידור חי, בו אמר שהוא מפגין על "מה שאנשים חוו בפלסטין בידי הקולוניאליסטים השולטים עליהם" והכריז כי "לא יהיה עוד שותף ברצח עם". בזמן שעלה באש, המשיך לצעוק באופן חזרתי "" (סיסמה לשחרור הפלסטינים מהשליטה הישראלית, כשלרוב הכוונה היא מנהר הירדן עד לים התיכון). באותם הרגעים, שוטר השירות החשאי של ארצות הברית, כיוון אליו אקדח, ושניים אחרים ניסו לכבות את האש הדולקת עליו ללא הצלחה.

פעולת המחאה שודרה באתר Twitch. משטרת המטרופולין של מחוז קולומביה נקראה לבקשת העזרה של השירות החשאי של ארצות הברית לאחר שבושנל הצית את עצמו, והם לקחו אותו לבית החולים במצב אנוש. באותו הערב דווח כי מת מפצעיו.

בושנל היה האדם השני שהצית את עצמו בטענה לרצח עם בעזה שמתרחשת בשל מלחמת חרבות ברזל. ב-1 בדצמבר 2023, אינדיבידואל שהזהותו לא פורסמה בידי הרשויות של אטלנטה, ג'ורג'יה, הצית את עצמו מול הקונסוליה הישראלית באטלנטה. הוא נפצע קשה אך לא מת.

## קישורים חיצוניים

## הערות שוליים

קטגוריה:מחאות ב-2024
קטגוריה:יחסי ארצות הברית – ישראל
בושנל, ארון
קטגוריה:מיתות מצולמות
קטגוריה:וושינגטון די. סי.: היסטוריה
קטגוריה:2024 בארצות הברית
ציפוי בסוכר

**ציפוי בסוכר** (באנגלית: **Sugar panning**), או פשוט panning, היא שיטה להוספת קליפה על בסיס סוכר לממתקים או לאגוזים.

## מאפיינים
מוצרים פופולריים שמשתמשים בתהליך זה בייצור שלהם כוללים דרג'ה, כפתורי שוקולד, גובסטופרים (הידועים גם בשם "שוברי לסתות" בארצות הברית ובקנדה, הם סוג של ממתקים קשים), קונפייטו (ממתק סוכר יפני) וסוכריות ג'לי. בסוכריות ג'לי משתמשים בציפוי רך בעוד שהסוגים האחרים הם דוגמאות לציפוי (panning) סוכר קשה. התהליך הומצא בתחילה בצרפת של המאה ה-17 לייצור שקדי ירדן (דרז'ה).

## השיטה
[ממוזער|250px| "מחבת" [דרג'ה]]
אותו תהליך משמש לציפוי קשה ולרך, אך משתמשים במרכיבים ובמהירות שונים עבור כל אחד מהם. נעשה שימוש במכונה המכוּנה "מחבת דרג'ה", מחבת כדורית או סגלגלה המותקנת על עמוד מסתובב זוויתי (מזכירה בצורה מערבל בטון). המחבת פתוחה לאוויר כדי לאפשר להוסיף מרכיבים ולייבש את הסירופ. שמים בתבנית הדרג'ה את החומרים לציפוי ומוסיפים סירופ. כשהמחבת מסובבת, הסירופ מתפזר באופן שווה על החומרים נשוא הציפוי, ומתייבש כשכבה. שכבות מצופות רכות יכולות להיות עבות למדי ואינן שומרות היטב על צורת החומר המצופה (נניח שקדים). לייבוש שכבות של הציפוי הקשה לוקח יותר זמן ויכולות להיות דקות יותר עד כדי 10–14 מיקרומטר.

## מה מצפים
ניתן להשתמש בסוגים רבים של חומרים שרוצים לצפות בסוכר, אך הם חייבים להיות חזקים מספיק כדי לא להישבר במהלך סיבוב מחבת הדרז'ה. יש לייבש ולאטום אגוזים, כמו גומי ערבי וקמח, כדי למנוע משמנים לברוח ולשנות את צבע קליפת הממתקים. סוגי חומרים אחרים עשויים להיות מצופים מראש בחומר איטום כדי לשפר את הדבקת הסירופ לחומר המצופה (וכדי שלא ייספג לתוכו). מסטיק קשה לצפות בסוכר בשיטה זו ללא טיפול מוקדם.

## חומרים
ציפוי סוכר רך משתמש בסירופ שלא יתגבש, כמו גלוקוז. כדי לסייע בייבוש, מוסיפים אבקת סוכר או סוכר דק במהלך העיבוד.

## לקריאה נוספת
* אנרובר - מכונה שמצפה ממתקים בשוקולד בדרך כלל

## הערות שוליים

קטגוריה:שיטות בישול
מגזין אנלקטיק

**מגזין אנלקטיק** (באנגלית: **Analectic Magazine**) היה מגזין שפורסם בפילדלפיה על ידי מוזס תומאס, ומאוחר יותר על ידי ג'יימס מקסוול. בשנים 1813–1814 ערך אותו וושינגטון אירווינג. ג'יימס פאולדינג, שהיה חברו של אירווינג ולימים מזכיר הצי של ארצות הברית, היה מכותביו של המגזין. המגזין תואר כמגזין "הכולל ביקורות מקוריות, ביוגרפיה, תקצירים אנליטיים של פרסומים חדשים, תרגומים מכתבי עת צרפתיים ומבחר מהביקורות הבריטיות המוערכות ביותר". חלק מהגליונות הכילו מאמרים מודפסים מהעיתונות הבריטית, והיו ביקורות ספרים מקיפות. ב-1820 חלה העורך מקסוול ופרסום המגזין הופסק.

נשיא ארצות הברית תומאס ג'פרסון היה מקוראי המגזין. בארכיון הלאומי של ארצות הברית נמצאים מכתבים בין ג'פרסון לג'יימס מקסוול המפרטים את מנויו של ג'פרסון למגזין.

## הערות שוליים

קטגוריה:ארצות הברית: כתבי עת
Once in a Lifetime

"**Once in a Lifetime**" (בעברית: "**פַּעַם בַּחַיִּים**") הוא שיר שהוקלט על ידי הלהקה הגרמנית גרגוריאן, מתוך אלבום הבכורה שלה,  (1991). הוא יצא לאור ב-10 בנובמבר 1991, בהוצאת חברת התקליטים מטרונום רקורדס, כסינגל מתוך האלבום. את השיר כתב והפיק פרנק פיטרסון עם כתיבה נוספת של תומאס שוורץ ומתיאס מייסנר.

במרוצת השנים, הוקלט השיר פעמים רבות בידי מוזיקאים שונים ברחבי העולם. הוא הוקלט על ידי האחיות עוז, ופורסם כסינגל משותף עם גרגוריאן בשנת 1991. בשנת 1993 הקליטה אותו הזמרת-יוצרת האנגלייה שרה ברייטמן, כחלק מאלבום האולפן השלישי שלה,  שיצא לאור באותה השנה והקונספט שלו עוסק במים.

בהמשך, הוקלט בידי הזמרת הספרדייה פרינססה . היא הקליטה שתי גרסאות שונות. הראשונה הוקלטה בשפה הספרדית, בשם "Que te quiero"; היא נכללה באלבום באותו שם. השנייה הוקלטה בשפה האנגלית ונכללה באלבום *I Won't Forget* You משנת 1999. מילות השיר של האחרונה נלקחו מגרסתה של ברייטמן.

## רקע וכתיבה
השיר נכתב על ידי פרנק פיטרסון, תומאס שוורץ ומתיאס מייסנר והופק על ידי פיטרסון גם כן. הוא פורסם כסינגל רשמי והופץ בפורמט של תקליטור וגם של תקליט בגרסאות 7 אינץ' ו-12 אינץ'. רמיקס בלעדי בשם "Summer Mix" נכלל רק בגרסת התקליט ומעולם לא יצא בפורמט התקליטור.

מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3.5 מיליון השמעות.

## וידאו קליפ
הווידאו קליפ הרשמי של השיר פורסם ב-2 בספטמבר 2021 והועלה ליוטיוב. הוא צולם בחלקו בשחור-לבן וכולל מספר סצנות שונות. חלקים ממנו צולמו בחוף הים וניתן לראות בחורה צופה בגבר המתהלך על החול. בהמשך לכך, הם מתאחדים והמטרה היא להמחיש את הקונספט של מילות השיר, העוסקות באהבה של פעם בחיים.

נכון למרץ 2024 עומד מונה הצפיות של הקליפ על למעלה מ-2 מיליון צפיות.

## מיקומי שיא

## היסטוריית יציאות לאור

## גרסתה של שרה ברייטמן

בשנת 1993, הקליטה מחדש את "**Once in a Lifetime**" הזמרת-יוצרת האנגלייה שרה ברייטמן, כחלק מאלבום האולפן השלישי שלה,  (1993). הוא יצא לאור באותה השנה בה הוקלט, בהוצאת חברת התקליטים A&M רקורדס. הוא הופק והולחן בידי המוזיקאים המקוריים שיצרו אותו, אך שוכתב מחדש בידי ברייטמן ופיטרסון.

בגרסתה של ברייטמן שולבו טקסטים חדשים שלא הופיעו בגרסה המקורית. מאוחר יותר, הקליטה הזמרת הספרדייה פרינססה את השיר גם כן בשתי גרסאות; אחת מהן הוקלטה לפי הגרסה של ברייטמן. הגרסה הראשונה הוקלטה בשם "Que te quiero" בעוד השנייה נקראה לפי השם המקורי.

כחלק מהאלבום בו נכלל, ממשיך "Once in a Lifetime" את "Ship of Fools" שנמצא לפניו. לקראת סיומו, הוא ממשיך היישר ל-"Cape Horn".

### רקע ומשמעות
בשנת 1993 הוציאה שרה ברייטמן ביחד עם המפיק המוזיקלי פרנק פיטרסון את אלבום האולפן השלישי שלה, . הקונספט של האלבום נוצר בהשראת האוקיינוס והמים בפרט. במסגרת הקלטות השיר, החליטה הזמרת לשכתב את השיר ולהוסיף לו מספר קטעים שכתבה בעצמה. בתחילתו, מבצעת שורות בשפה הספרדית העוסקות בפיתוי: .

בהמשך לכך, היא מצהירה: . השורות האלה עוסקות ב-BDSM, שמהווה שם כולל לתפיסת זהות והעדפה רגשית המערבת פרקטיקות אירוטיות בעלות מרכיב מרכזי של יחסי שליטה.

לאורכו של השיר יש עיסוק מתמשך במיניות ותשוקה עזה בין שני זוג האהובים, תוך שימוש בתיאורים שונים הבאים לבטא את כוונת הדוברת.

### היסטוריית יציאות לאור

## קישורים חיצוניים

## הערות שוליים

קטגוריה:שירי 1991
קטגוריה:שירי 1993
קטגוריה:סינגלים מ-1991
קטגוריה:שירי גרגוריאן
קטגוריה:שירי שרה ברייטמן
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירי אהבה
קטגוריה:שירים על מיניות
קטגוריה:שירים על BDSM
פקסופנדין

**פקסופנדין** (באנגלית **Fexofenadine**, משווקת ישראל בין השאר בשמות טלפסט ופקסופנדין-תרימה) היא תרופה אנטי-היסטמינית המשמשת לטיפול בתסמיני אלרגיה, כגון קדחת השחת ואורטיקריה.

מבחינה טיפולית, פקסופנדין הוא חוסם H1 היקפי סלקטיבי, ומסווג כאנטי-היסטמין מהדור השני מכיוון שהוא פחות מסוגל לעבור את מחסום הדם-מוח ולגרום להרגעה, בהשוואה לאנטי-היסטמינים מהדור הראשון.

## היסטוריה
בשנת 1979 נרשמה כפטנט ונכנסה לשימוש רפואי בשנת 1996. היא נמצאת ברשימת התרופות החיוניות של ארגון הבריאות העולמי.

בשנת 2021, זו הייתה התרופה ה-262 הנפוצה ביותר בארצות הברית, עם יותר ממיליון מרשמים.

## שימוש רפואי
פקסופנדין היא תרופה נוגדת אלרגיה (תרופה אנטי־היסטמינית) המשתמשת להקלה בתסמינים פיזיים הקשורים לנזלת אלרגית עונתית ולטיפול באורטיקריה כרונית. הוא אינו מרפא, אלא מונע החמרה של נזלת אלרגית ואורטיקריה אידיופטית כרונית, ומפחית את חומרת התסמינים הקשורים לאותם מצבים, מספק הקלה מהתעטשות חוזרות ונשנות, נזלת, גירוד בעיניים או בעור ועייפות כללית של הגוף. בסקירה משנת 2018, פקסופנדין, יחד עם לווצטיריזין levocetirizine, דסלורטדין (desloratadine), וצטיריזין (cetirizine) צוינו כתרופה בטוחה לשימוש עבור אנשים עם תסמונת QT מוארך תורשתית.

## מנגנון פעולה
פקסופנדין הוא אנטגוניסט סלקטיבי לקולטן H1 פריפריאלי. חסימת הקולטן מונעת את ההפעלה של קולטני H1 על ידי היסטמין, ומונעת את הופעת התסמינים הקשורים לאלרגיות.
Fexofenadine אינו חוצה בקלות את מחסום הדם-מוח, ולכן סביר פחות לתופעות לוואי של נמנום בהשוואה לאנטי-היסטמינים אחרים שחוצים בקלות את המחסום הזה (כלומר, אנטי-היסטמינים מהדור הראשון כגון דיפנהידרמין).
באופן כללי, לפקסופנדין לוקח כשעה להשפיע, כתלות באופן מתן התרופה.
פקסופנדין גם אינו מציג השפעות אנטיכולינרגיות, אנטי-דופמינרגיות, אלפא 1-אדרנרגיות או בטא-אדרנרגיות חוסמות קולטן.

## פרמקוקינטיקה
ספיגה: לאחר נטילה פומית, התרופה מגיעה לריכוזי פלזמה מקסימליים לאחר 2-3 שעות. אין ליטול פקסופמדין עם ארוחה עתירת שומן, כיוון שריכוזי התרופה בזרם הדם מופחתים בין 20% ל־60% בהתאם לצורת התרופה (טבליה, ODT או תרחיף).
תפוצה: פקסופמדין קשור ב-60-70% לחלבוני פלזמה, בעיקר לאלבומין.
מטבוליזם: פקסופמדין עובר מטבוליזם על ידי האנזים CYP3A4, אך רק כ-5% מהתרופה עוברת מטבוליזם בכבד, מה שמעיד על כך שחילוף החומרים בכבד הוא מינורי יחסית בפינוי התרופה מהגוף.
פינוי: רוב החומר מסולק ללא שינוי דרך הצואה (80%) והשתן (11-12%).

## מינון
המינון המומלץ עבור פקסופנדין למבוגרים לטיפול בנזלת אלרגית הוא 120 מ"ג פעם ביום או 180 מ"ג פעם ביום, בהתאם לחומרת התסמינים והתגובה האישית. עבור אורטיקריה אידיופטית כרונית, המינון המומלץ הוא 180 מ"ג פעם ביום. ייתכן שיהיה צורך בהתאמות במינון עבור אנשים עם תפקוד כליות לקוי.

## תופעות לוואי
תופעות לוואי השכיחות כוללות כאבי ראש, סחרחורות, ישנוניות, בחילה

במינונים גבוהים- עייפות ויובש בפה.

## קישורים חיצוניים

* פקסופנדין, באתר הספרייה הלאומית לרפואה של ארצות הברית
* פקסופנאדין (טלפסט), באתר אינפומד
* טלפסט, באתר קופת חולים כללית

## הערות שוליים

קטגוריה:אלרגיה
אוגוסט דיל

**אוגוסט דיל** (בגרמנית: **August Diehl**; ) הוא שחקן קולנוע גרמני. ידוע כמי שגילם את קצין הגסטאפו דיטר הלסטרום בסרטו של קוונטין טרנטינו, "ממזרים חסרי כבוד". הופיע בכמה הפקות בינלאומיות ידועות כמו בסרט "סולט" עם אנג'לינה ג'ולי, "הזייפנים", "חיים נסתרים" של טרנס מאליק ובסרט "האמן ומרגריטה", בו גילם את דמותו של השטן. הופיע גם כיהודי בסרט הישראלי "תוכנית א'" לצדם של עוז זהבי ומיכאל אלוני.

## חייו
דיל נולד במערב ברלין. אביו הוא השחקן הנס דיל, אמו מעצבת תלבושות ואחיו מלחין. משפחתו לא התגוררה במקום אחד ולעיתים קרובות עברו דירה. דיל בילה את ילדותו באוברן, צרפת וחזר לגרמניה כשהיה בן תשע. המשפחה התגוררה בהמבורג, וינה ודיסלדורף.

בהפקת תיאטרון שרצה בשנים 2013–2016 בבורגתיאטר הוא גילם את המלט.

מאז 2016, נשוי לשחקנית ג'וליה מאליק ולשניים שני ילדים: בת שנולדה במאי 2009 ובן שנולד ב-2012. דיל מנגן על גיטרה והוא דובר אנגלית, גרמנית, ספרדית וצרפתית.
## פילמוגרפיה נבחרת
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1976
נחל משמרות

**נחל משמרות** הוא נחל הזורם על הגבול בין כרכור לכפר פינס. הנחל נשפך לנחל ברקן. הוא אחד ממקורות המים של מפעל נחלי מנשה, ומנקז את מורדותיו הצפוניים-מערביים של רכס השומרון. לאורך הנחל מספר מסלולי הליכה.

## החי והצומח בסביבת נחל
ניתן לחזות במגוון גדול של פרפרים, ציפורים ונברני שדות. בגדתו המערבית של הנחל גדלים אלוני תבור. בין הצמחים הגדלים בנחל הוא הוא מין נדיר, ארכובית מחודדת הפורחת בחודשי האביב והקיץ.

בקרבת הנחל גדל "אקליפטוס עוג", שייתכן והוא העץ עליו כתב מאיר אריאל בשיר ארול.

## הערות שוליים

משמרות
קטגוריה:פרדס חנה-כרכור
ויליאם תארפ

**ויליאם תארפ** (באנגלית: **William Tharp**; ) היה פוליטיקאי אמריקאי מדלאוור, איש המפלגה הדמוקרטית, שכיהן כחבר הסנאט של דלאוור בשנים 1839–1843 וכמושל דלאוור ה-36 בשנים 1847–1851.
## ראשית חייו
ויליאם תארפ נולד בעיירה פארמינגטון שדלאוור, כבנם של ג'יימס ויוניס פלאמינג תארפ. אבי סבו התיישב ליד העיירה פרנקפורד שבדלאוור ב-1735. ב-1829 נפטר אביו, ובאותה שנה הוא נשא לאישה את מרי א. ג'ונסון, ולשניים נולדו חמישה ילדים. ממשפחת אשתו הוא ירש את ביתו הראשון בפארמינגטון שהיה הראשון בתהליך צבירת האדמות החקלאיות על ידו במשך כל ימי חייו. בית זה, שקרוי בית תארפ, נרשם ב-1973 במרשם הלאומי של מקומות היסטוריים. כשנבחר תארפ כמושל ב-1847, עברה המשפחה למילפורד.
## קריירה פוליטית
במהלך המאה ה-19 התאפיינה הפוליטיקה של דלאוור באוכלוסייה שמרנית מהמגזר החקלאי וממגזר העסקים הקטנים שהתרכזה בדרום המדינה, והיוותה בדרך כלל את הרוב, אל מול המרכז התעשייתי שהיווה את הרוב והתרכז באזור של העיר וילמינגטון שבצפון המדינה. רוב זה הובל את חיקה של המפלגה הוויגית בראשותו של ג'ון קלייטון. לאחר שהפסידה בשלוש מערכות בחירות למשרת מושל המדינה, העמידה המפלגה הדמוקרטית שבמיעוט את תארפ כמועמדה לתפקיד.

תארפ נבחר כחבר הסנאט של דלאוור וכיהן בו בשנים 1839–1843. ב-1842 הוא ניסה להיבחר לתקופת כהונה נוספת בסנאט, אך לאחר ספירה חוזרת של הקולות התברר שהוא נוצח בהפרש של קול אחד. ב-1844 הוא התמודד בבחירות למשרת המושל, אך נוצח על ידי המועמד הוויגי תומאס סטוקטון. בשל מותו של סטוקטון בעת כהונתו, נערכו בחירות מיוחדות ב-1846, בהן ניצח תארפ לאחר שהביס את מועמד הוויגים פיטר קוזי. אף על פי שבמקביל לבחירתו, השיגו הוויגים רוב באספה הכללית של דלאוור, הייתה כהונתו תחילתה של שליטה ארוכת טווח של הדמוקרטים במדינה עד לסוף המאה ה-19. תארפ כיהן תקופת כהונה מלאה כמושל מ-19 בינואר 1847 ועד 21 בינואר 1851.

זמן קצר לאחר השבעתו של תארפ פרצה מלחמת ארצות הברית-מקסיקו, שהייתה מלחמה שרוב תושבי דלאוור פקפקו בצורך בה. אף על פי כן, כמו מלחמת 1812 שגם לא התקבלה בברכה בדלאוור, דאגו תארפ והאספה הכללית לגיוס הנדרש, ורבים מתושבי המדינה השתתפו בקרבות. בדלאוור עצמה העבירה המדינה לבסוף את האי פי פאץ' שעל נהר דלאוור לידי ממשלת ארצות הברית, שבסופו של דבר בנתה עליו את המבצר פורט דלאוור. לאחר תום כהונתו פרש תארפ מהחיים הציבוריים, וב-1852 מונה כגזבר של חברת הרכבות של דלאוור.
## מותו
ויליאם תארפ נפטר במילפורד ב-9 בינואר 1865. הוא נטמן בכנסיית המשיח האפיסקופלית שבעיר. נכדו, ויליאם ווטסון, כין גם הוא כמושל המדינה בשנים 1895–1897.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 226-227.


## קישורים חיצוניים

* ויליאם תארפ באתר אגודת המושלים הלאומית 
* ויליאם תארפ באתר The Political Graveyard 
* 

## הערות שוליים

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:אמריקאים שנולדו ב-1803
קטגוריה:אמריקאים שנפטרו ב-1865
סירנה סמבה-מאיילה

**סירנה סמבה-מאיילה** (בצרפתית: **Cyréna Samba-Mayela**; נולדה ב-31 באוקטובר 2000) היא אתלטית צרפתייה. אלופת עולם באולם (בלגרד 2022) וסגנית אלופת העולם באולם (גלאזגו 2024) בריצת 60 מטר משוכות ואלופת אירופה (רומא 2024) בריצת 100 מטר משוכות.

## ביוגרפיה
סמבה-מאיילה נולדה וגדלה בשמפיני-סור-מארן פרבר של פריז להורים ממוצא קונגולזי.

### 2021
באולימפיאדת טוקיו היא נפצעה במהלך החימום לתחרות ולא זכתה להשתתף במשחקים האולימפיים.

### 2022
#### אלופת עולם באולם
באליפות העולם באולם שנערכה בבלגרד, סרביה במרץ 2022 היא זכתה במדליית זהב בריצת 60 מטר משוכות בשיא לאומי חדש של 7.78 שניות, לפני דיוויין צ'רלטון מאיי בהאמה (7.81 שניות) וגבי קנינגהם מארצות הברית (7.87 שניות).

באליפות העולם שנערכה ביוג'ין, אורגון ביולי אותה שנה היא סיימה במקום 28 בריצת 100 מטר משוכות בתוצאה של 13.15 שניות.

באליפות אירופה שנערכה במינכן, גרמניה באוגוסט אותה שנה היא סיימה במקום שביעי בריצת 100 מטר משוכות בתוצאה של 13.05 שניות. בשלב חצי הגמר היא קבעה תוצאה של 12.82 שניות.

### 2023
באליפות העולם שנערכה בבודפשט, הונגריה באוגוסט 2023 היא סיימה במקום 17 בריצת 100 מטר משוכות בתוצאה של 12.95 שניות. בשלב המוקדמות היא קבעה תוצאה של 12.71 שניות ועלתה מהמקום ה-14 לריצת חצי הגמר.

### 2024
באליפות העולם באולם שנערכה בגלאזגו, הממלכה המאוחדת ב-2 במרץ 2024 זכתה במדליית כסף בתוצאה של 7.74 שניות, אחרי דיוויין צ'רלטון שקבעה שיא עולם חדש של 7.65 שניות ולפני פיה סקז'ישובסקה מפולין (7.79 שניות). בשלב חצי הגמר היא קבעה שיא לאומי חדש של 7.73 שניות.
#### אלופת אירופה
באליפות אירופה שנערכה ברומא, איטליה ביוני אותה שנה היא זכתה במדליית זהב בריצת 100 מטר משוכות בשיא אליפות ושיא לאומי חדש של 12.31 שניות, דיטאג'י קמבונדג'י משווייץ (12.40 שניות) ופיה סקז'ישובסקה (12.42 שניות).

## שיאים אישיים
### אצטדיון
* ריצת 100 מטר משוכות: 12.31 שניות (2024), **שיא צרפת**

### אולם
* ריצת 60 מטר: 7.30 שניות (2020)
* ריצת 60 מטר משוכות: 7.73 שניות (2024), **שיא צרפת**

## קישורים חיצוניים

קטגוריה:אתלטיות צרפתיות
קטגוריה:רצות משוכות
קטגוריה:אלופות עולם באתלטיקה
קטגוריה:אלופות אירופה באתלטיקה
קטגוריה:משתתפות צרפתיות באולימפיאדת פריז (2024)
קטגוריה:ילידות 2000
קטגוריה:צרפתים שנולדו ב-2000
פרימקווין

**פרימקווין** (באנגלית: **Primaquine**) היא תרופה המשמשת בעיקר לטיפול ולמניעה של מלריה הנגרמת מהדבקה בטפילים פלסמודיום אובלה (*[[:en:Plasmodium_ovale|Plasmodium ovale]]*) או פלסמודיום ויווקס (*[[:en:Plasmodium_vivax|Plasmodium vivax]]*). פרימקווין מהווה חלק בלתי נפרד מאסטרטגיות הטיפול במלריה במשך מספר עשורים.

## היסטוריה
פרימקווין סונתזה לראשונה בשנת 1940 על ידי הכימאי רוברט אלדרפילד כחלק מהמאמץ של משרד המדע למחקר ופיתוח של ארצות הברית במלחמת העולם השנייה במטרה ליצור תרופה כנגד מלריה איתה יטפלו בחיילים. שילוב הפרימקווין בתוכניות הטיפול במלריה סימן התקדמות משמעותית במאבק במחלה זיהומית זו.

## מנגנון הפעולה
מנגנון הפעולה של פרימקווין לא לגמרי ידוע. עם זאת, ישנה סברה כי מטבוליט של פרימקווין, הנוצר על ידי פעולתו של האנזים MAO-A, ונקרא קרבוקסי – פרימקווין, מביא לייצור של רדיקליים חופשים מסוג Reactive oxygen species. אותם רדיקלים חופשיים גורמים נזק לטפיל. כלומר, פרימקווין הוא קדם-תרופה.

## התוויות
### מלריה
שלא כמו תרופות רבות אחרות נגד מלריה, פרימקווין יעילה כנגד היפנוזואיטים – הצורה הכבדית הרדומה של הטפילים פלסמודיום אובלה ופלסמודיום וויווקס.

פרימקווין ניתנת גם עבור מניעה של מלריה.

### זיהום פטרייתי (Pneumocystis jirovecii)
בנוסף, פרימקווין שניתנת יחד עם קלינדמיצין (Clindamycin) משמשת גם לטיפול במחלה הזיהומית ''pneumocystis pneumonia'' הנגרמת על ידי הפטרייה *[[:en:Pneumocystis_jirovecii|Pneumocystis jirovecii]]*.

## מינון ומתן
עבור מחלת מלריה המינון המומלץ הוא טבליה של 30mg ליום עבור 14 ימים יחד עם כלורוקווין.

עבור מניעת מלריה המינון המומלץ הוא טבליה של 30mg עבור 14 ימים ללא כלורוקווין.

עבור *pneumocystis pneumonia* המינון המומלץ הוא 15-30mg ליום למשך 21 ימים יחד עם קלינדמיצין.

## תופעות לוואי
תופעות לוואי שכיחות כוללות בחילה, הקאה, וכאב בטן.

תופעות לוואי חמורות יותר, ופחות שכיחות, עלולות לכלול תגובה אלרגית קשה, פגיעה בתפקוד הכבד, ואנמיה המוליטית (הרס כדוריות דם אדומות) אצל אנשים עם חסר G6PD.

## התוויות נגד
מחלות כבד, חסר G6PD, הריון והנקה, ילדים מתחת לגיל 5, היסטוריה של תגובות אלרגיות קשות לפרימקווין או תרופות דומות.

## קישורים חיצוניים

## הערות שוליים

קטגוריה:תרופות לטיפול במלריה
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
קאזה (יחידת מינהל עות'מאנית)

**קאזה** (בטורקית: **Kaza**, בכתיב עות'מאני: قضا, שפירושו: תְּחוּם שִׁפּוּט) היה שמה של יחידת שטח בחלוקה המנהלית של האימפריה העות'מאנית.

## היסטוריה
בראשית המאה ה-19 שגור היה המונח "קאזה" במינהל העות'מאני כיחידה שיפוטית גאוגרפית, אשר נתונה לשיפוטו של קאדי. תהליך שקיעתה של האימפריה העות'מאנית לווה בקשיים הולכים וגוברים בניהול ההפרובינציות השונות, וחייב הנעתן של רפורמות. ב-1839, עם עלייתו של אבדילמג'יט הראשון הואצו מהלכי הרפורמות והחלה תקופה שנודעה בהמשך כתקופת הטנזימאט. ב-1841 הוטל ממשל צבאי בפרובינציות והשליטה בהן נמסרה למפקדי חילות המצב העות'מאניים. בהמשך, שלח השער הנשגב פקידים מטעמו לאיילטים השונים, אשר היו כפופים ישירות לממשל המרכזי ולא לביי המקומי. עם זאת, צעדים אלו נכשלו, והובילו להתרופפות נוספת של האחיזה באיילטים. אבדילמג'יט הטיל על הווזיר הגדול פואד פאשה לבצע עבודת מטה שתבדוק את המערכת השלטונית באיילטים השונים ותגבש המלצות. עבודת המטה חשפה שחיתות וניוון שלטוניים ופואד פאשה נעזר במידהט פאשה שכיהן כוואלי של ניש וגיבש את טיוטת חוק הווילאייטים החדש.

ב-8 בנובמבר 1864 אושר חוק הווילאייטים ובמסגרתו חולקה מחדש האימפריה העות'מאנית למחוזות משנה. חוק זה אימץ את המתכונת הצרפתית לניהול מחוזות משנה תוך הענקת סמכויות רחבות למושל. האימפריה חולקה ל-27 וילאייטים ובראש כל אחד מהם הועמד ואלי. כל וילאייט חולק לסנג'קים ובהם משל מותצארף . הסנג'קים נחלקו לקאזות אשר נמשלו על ידי קאימקאם והיו נתונים לתחום שיפוטו של קאדי. הקאזה נחלקה לנאחיות ובראש כל נאחייה עמד מודיר. הנאחיות חולקו לכפרים ובראש כל כפר עמד מוח'תאר. מינוי הוואלים, המוטצאריפים, הקאימקמים וכן בעלי מקצוע כגון רואי חשבון ועמילי מכס היו באחריות השער הנשגב וכך גם ההיתר לשימוש בכספי המסים.

לאחר הקמת טורקיה, הושתתה חלוקתה המנהלית של מדינת הלאום החדשה על עקרונות מסוימים מחוק הווילאייטים. החל מ-1941 מחולקת טורקיה ל-7 מחוזות סטטיסטיים (בטורקית: bölgeler) ובתוכם 81 נפות הנקראות **אִיל** (בטורקית: il), כשבראש כל נפה עומד מושל הנקרא ואלי. הנפות נחלקות ל-923 תת-נפות ובראש כל תת-נפה עומד קאימקם. מבנה ופעילות תתי-הנפות דומות במתכונתן ליחידת הקאזה מימי האימפריה העות'מאנית. גם בסוריה, עיראק ולבנון, שימש המונח "קאזה" כשמן של תתי נפות במדינה.

## ראו גם
*חלוקה מנהלית של האימפריה העות'מאנית

## הערות שוליים

קטגוריה:האימפריה העות'מאנית: חלוקה מנהלית
קטגוריה:חלוקה מנהלית לפי סוג
קטגוריה:מילים וביטויים בערבית
בלה ואלד

**בלה ואלד** (בהונגרית: **Wald Béla**; בודפשט, טרזווארוש, 30 בספטמבר 1904 – בודפשט, 31 בינואר 1960)  היה דוקטור לרפואה (MD) יהודי-הונגרי, רדיולוג, אונקולוג קנדידט במדעי הרפואה (דוקטורט .CSc) (1952). פרופסור באוניברסיטה.

## קורות חייו
בלה ואלד נולד במשפחה יהודית כבנם של לאיוש ואלד (1868–1916), פקיד בסקטור הפרטי, סוחר ושל גיזלה אייזלר (1875–1945). היו לו ארבעה אחים נוספים. בשל החוק המפלה יהודים להתקבל ללימודי השכלה גבוהה, הנומרוס קלאוזוס, שנחקק בממלכת הונגריה בשנת 1920 הוא השלים את לימודיו מחוץ להונגריה באוניברסיטה בווירצבורג ובווינה. בשנת 1928 הוסמך כרופא באוניברסיטת וינה.

### קריירה
לאחר מכן חזר הבייתה ועבד במחלקת הרנטגן של בית החולים היהודי ברחוב סאבולץ' (היום שמו המרכז הרפואי הלאומי), תחילה כעוזר ולאחר מכן כרופא משנה לצד ארמין וייס ואחר כך לצד טיוודאר בארשון (מקודם ברוקנר). באותה תקופה ואלד התוודע לתנועה הקומוניסטית הבלתי חוקית ובשנת 1932 נעצר בקשר למשפט אימרה שלאי- שאנדור פירסט, ולאחר מכן היה במעקב משטרתי במשך תקופה ארוכה, אך למרות כל זה עזר למפלגה דרך "הסיוע האדום" עד סוף מלחמת העולם השנייה. בשנת 1938 הופסקה עבודתו בבית החולים והוא ומשפחתו היגרו להולנד עקב בעיות פרנסה. הוא עבד לפרנסתו כמומחה לקרני רנטגן במפעל פיליפס באמסטרדם וללא תמורה במרפאה בעיר. לאחר הכיבוש הנאצי של המדינה, הוא חזר להונגריה ועבד תחילה כרופא פרטי, ולאחר מכן היה נלקח למחנות שרות העבודה (עבודות כפייה לגברים יהודים עבור הצבא ההונגרי). למזלו, כרופא, נשלח לבית החולים סנט יאנוש. לאחר המלחמה השתתף בהקמת האיגוד המקצועי של הרפואיים-עובדי בריאות. בשנת 1945, לתקופה קצרה, הוא היה הרופא הראשי של מחלקת הרנטגן של בית החולים היהודי, לאחר מכן של המכון Eötvös Loránd Rádium ומכון הרנטגן שלו ומאוחר יותר, כאשר המכון אורגן מחדש למכון האונקולוגי הלאומי, הוא הפך למנהלו ומ-1954 למנהל המדעי. בהתבסס על המונוגרפיה שלו, "מחקרים על צל הלב" ועל פרסומיו, זכה ב-1948 בהסמכת הוראה כפרופסור חבר פרטי (לא חלק מהסגל) אוניברסיטת אטווש לוראנד ובשנת 1953 הוענק לו תואר דוקטור למדעים במדעי הרפואה. הוא פיתח בהונגריה את רשת הטיפול האונקולוגי. הוא פרסם מספר מחקרים על ההשפעות הביולוגיות של קרינת רנטגן והיה חבר בוועדת העורכים של השבועון רפואי.

### משפחה
אשתו, קטלין פינטר (1910–?), הייתה לאחר המלחמה תלמידתה של אליס מאדג'אר, מחלוצות ההתעמלות הרפואית בהונגריה, מנהלת בית הספר הממלכתי להתעמלות רפואית, איתה התחתן ב-1933 בבודפשט ב-2 באפריל. 

## פרסים והוקרה
* מדליית ההצטיינות של הרפובליקה ההונגרית דרג ארד (1948
## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* ג'רג' דיינש: הנצחה של ד"ר בלה ואלד (22 ביוני 1985) שבועון רפואי.
* לקסיקון ביוגרפי הונגרי. עורכת ראשית אגנש קניירש. (1969).
* ז'וז'ה ו. לייכנר: בלה ואלד (1904-1960) (6 במרץ 1960) שבועון רפואי, 101
## הערות שוליים

קטגוריה:רופאים יהודים הונגרים
קטגוריה:אונקולוגים יהודים הונגרים
קטגוריה:רדיולוגים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1906
קטגוריה:הונגרים שנפטרו ב-1960